Broadcom

Vēsture

Uzņēmumu Broadband Telecom 1991. gada augustā dibināja Henrija Nikolass (Henry Nicholas) un Henrija Semueli (Henry Samueli). Pirmais produkts bija ciparu frekvences sintezators. 1993. gadā uzņēmums pēc pasūtījuma izstrādāja ciparu demodulatoru kabeļu televīzijas uztvērējiem. 1994. gadā Broadcom pēc 3Com pasūtījuma izstrādāja 100Base-T4 Fast Ethernet mikroshēmu, kas nodrošināja 10 reižu lielāku ātrumu par esošajiem analogiem. 1994. gadā Broadband Telecom pārdēvēts par Broadcom. 1995. gadā uzņēmums pārcēlās no Losandželosas uz Ērvinu. 1996. gadā izstrādāta VLSI kabeļu modemu arhitektūra. Kopā ar Nortel sākta lētas "viss vienā" mikroshēmas ADSL tehnoloģijas izstrāde. 1997. gadā Red Herring nominēja Broadcom par gada privāto tehnoloģiju uzņēmumu. Silīcija ielejā tika nopirkts pirmais uzņēmums Azuron. Televīzijas kabeļu operatoram CableLabs piegādāts jaunas telesakaru sistēmas DOCSIS aprīkojums. Tā ļauj pa esošajiem televīzijas kabeļiem augstā ātrumā pārraidīt datus. 1998. gadā izlaists pasaulē pirmais vienas mikroshēmas kabeļu modema risinājums. 1998. gada 17. aprīlī Broadcom sāka kotēt akcijas NASDAQ biržā. 1998. gadā izlaista pasaulē pirmā gigabita Ethernet mikroshēma. Sākta sadarbība ar Cisco Systems, lai izveidotu augsta ātruma bezvadu interneta sistēmas.
2000. gadā Broadcom iesaistījās optisko tīklu jomā, izlaižot pasaulē pirmo 10 Gb 4 kanālu retranslatoru, izgatavotu pēc CMOS tehnoloģijas, ļaujot 10 reižu palielināt datu ātrumu. 2001. gadā izveidota jauna pavadoņu mikroshēmu tehnoloģija, kas ļāva datu plūsmu palielināt par 50 procentiem. 2002. gadā izlaists pirmais 802.11 standarta 54 Gb bezvadu iekārtu mikroshēmojums. 2003. gadā izlaista mikroshēma Handspring viedtālrunim Treo 600 (viedtālrunis radīts gandrīz četrus gadus pirms iPhone). Izlaists pasaulē pirmais Wi-Fi risinājums vienā mikroshēmā, kuru var pielietot dažādās mobilās ierīcēs. 2004. gadā mazajam un vidējam biznesam izlaists inovatīvs 24 pieslēgvietu Fast Ethernet komutators ar vienu mikroshēmu. Izlaists pirmais GHz četru kodolu platjoslas procesors. 2005. gadā par uzņēmums prezidentu un izpilddirektoru kļuva bijušais Philips Semiconductors prezidents Skots Makgregors (Scott A. McGregor). 2006. gadā izlaists pasaulē pirmā vienas mikroshēmas Bluetooth un FM radio ierīce. Izlaists risinājums IEEE 802.11n pagaidu specifikācijai. 2007. gadā izlaists pirmais vienas mikroshēmas GPS risinājums mobilajām ierīcēm. Izlaists zema enerģijas patēriņa multimediju procesors 12 megapikseļu video kamerai ar HD ierakstu, kuru var izmantot mobilajos tālruņos un portatīvos media atskaņotajos. Izlaists pirmais vienas mikroshēmas 3G mobilajiem telefoniem. 2008. gadā Broadcom izlaida mikroshēmu, kura apvienoti 802.11n, Bluetooth un FM. No AMD nopirkts ciparu televīzijas bizness. 2010. gadā izlaists pasaulē pirmais komutators, kas paredzēts nākamās paaudzes 100 Tbps tīkliem. 2011. gadā izveidots Ethernet risinājums BroadR-Reach, kas paredzēts autotransportam. 2012. gadā izlaista pirmā 802.11ac mikroshēmu saime, saukta arī par 5G WiFi, ar uzlabotu bezvadu uztveršanas zonu un pazeminātu enerģijas patēriņu. Nopirkti tīklu pusvadītāju komponenšu ražotāji NetLogic un BroadLight. 2013. gadā izlaista pasaulē pirmā Ultra HD TV mājas vartejas mikroshēma. Septembrī par 125 miljoniem eiro no Japānas Renesas Electronics nopirkts mobilo telefonu modemu LTE bizness, ieskaitot Somijas Renesas Mobile Europe.
2015. gada 28. maijā paziņots, ka uzņēmumu pērk Singapūrā bāzētais mikroshēmu ražotājs Avago Technologies. Broadcom lielākie akcionāri 2015. gada jūlijā bija FMR LLC, VANGUARD GROUP INC, CLEARBRIDGE INVESTMENTS, LLC, STATE STREET CORP, JPMORGAN CHASE & CO. Broadcom akciju kotēšana NASDAQ biržā pārtraukta 2016. gada 29. janvārī. Apvienošanās pabeigta 2016. gada 1. februārī, jaunam Singapūrā reģistrētam uzņēmumam Broadcom Limited pievienojot meitas uzņēmumus Broadcom Corporation un Avago Technologies. Jaunajā mātes uzņēmumā Broadcom Corporation akcionāri ieguva 32 % akciju.